৩. মানছূরাহ : ৬৪৭ হিজরীতে ইমাম কুরতুবী এ শহরে সফর করেন এবং সেখানে কিছুদিন অবস্থান করে শায়খ আবু আলী হাসান বিন মুহাম্মাদ বাকরীর (৫৭৪-৬৫৬ হিঃ/১২৫৮ খ্রিঃ) নিকট হাদীছ অধ্যয়ন করেন। যেমন ইমাম কুরতুবী নিজেই তাঁর তাফসীরে বলেছেন,قرأت على الشَّيْخِ الْإِمَامِ الْمُحَدِّثِ الْحَافِظِ أَبِي عَلِيٍّ الْحَسَنِ بن محمد بن محمد بن محمد بن عَمْرُوكٍ الْبَكْرِيِّ بِالْجَزِيرَةِ قُبَالَةَ الْمَنْصُورَةِ مِنَ الدِّيَارِ الْمِصْرِيَّةِ- ‘আমি মিসরের মানছূরার নিকটবর্তী জাযীরাহ নামক স্থানে শায়খ ইমাম মুহাদ্দিছ হাফেয আবু আলী হাসান বিন মুহাম্মাদ বিন মুহাম্মাদ বিন মুহাম্মাদ বিন আমরূক বাকরীর নিকট পড়েছি’।[47] তিনি আরো বলেন,أخبرناه عالياً الشيخ الإمام الحافظ المسند أبو الحسن علي بن محمد بن محمد بن محمد بن عمروك البكري التيمي من ولد أبي بكر الصديق رضي الله عنه قراءة عليه بالمنصورة بالديار المصرية في يوم الجمعة الثالث عشر من شهر رجب الفرد سنة سبع وأربعين وستمائة- ‘৬৪৭ হিজরীর রজব মাসের ১৩ তারিখ শুক্রবার আবুবকর ছিদ্দীক (রাঃ)-এর বংশধর শায়খ ইমাম নির্ভরযোগ্য হাফেয আবুল হাসান আলী বিন মুহাম্মাদ বিন মুহাম্মাদ বিন মুহাম্মাদ বিন আমরূক বাকরী তায়মীর নিকট মিসরের মানছূরায় পড়ার সময় তিনি আমাদের নিকট এই হাদীছটি উচ্চসনদে বর্ণনা করেছেন’।[48]